ແຜ່ນດິນໄຫວຂນາດແຮງ ໄດ້ສ້າງຄວາມເສັຽຫາຍຢ່າງໜັກ ໃຫ້ແກ່ເຮຕິ
ຂ່າວສຳຄັນອື່ນໆ: ກູເກີລຂູ່ວ່າ ຈະຖອນອອກຈາກຈີນ ຍ້ອນມີການໂຈມຕີ ບັນຊີລາຍຊື່ ອີແມລຂອງຕົນ; ທ່ານນາງຄລິນຕັນ ໄດ້ສົນທະນາຫາຣື ກ່ຽວກັບ ນະໂຍບາຍ ວ່າດ້
ໄດ້ເກີດແຜ່ນດິນໄຫວ ຂນາດແຮງທີ່ສຸດ ໃນຮອບ 200 ປີ ທີ່ປະເທດ ເຮຕີຊຶ່ງໄດ້ເຮັດໃຫ້ ຫລາຍເຂດ ຂອງປະເທດ ທີ່ທຸກຍາກ ຕັ້ງຢູ່ໃນເຂດທະເລຄາຣິບບຽນ ດັ່ງ ກ່າວ ໄດ້ຮັບຄວາມເສັຽຫາຍ ຮ້າຍແຮງ ຕຶກອາ ຄານຖືກທຳລາຍແລະມີຜູ້ຄົນຖືກທັບຖົມຢູ່ຕາມ ຊາກຫັກພັງ ແຜ່ນດິນໄຫວ ທີ່ມີຄວາມແຮງ ແທກໄດ້7 0 ໄດ້ເກີດຂຶ້ນ ໃນຕອນບ່າຍຂອງມື້ ວານນີ້ ຊຶ່ງໄດ້ພາໃຫ້ມີຂີ້ຝຸ່ນກຸ້ມຂຶ້ນເປັນແປວສູງ ໃນທ້ອງຟ້າ ຈາກຕຶກອາຄານ ທີ່ພັງລົງມາ ແຜ່ນດິນໄຫວ ທີ່ວ່ານີ້ມີຈຸດສູນກາງ ປະມານ 16 ຫລັກກິໂລແມັດ ຫ່າງຈາກນະຄອນຫຼວງ PORT-AU-PRINCEແລະເກີດຢູ່ ໃຕ້ພື້ນ ດິນລົງໄປ ແຕ່ພຽງ 10 ກິໂລແມັດເທົ່ານັ້ນ ຫຼັງຈາກເກີດແຜ່ນດິນໄຫວ ຂນາດແຮງແລ້ວ ຍັງມີແຜ່ນດິນໄຫວຫລາຍໆຄັ້ງ ຕິດຕາມມານຶ່ງໃນນັ້ນ ແມ່ນແຮງເຖິງ 5 9 ລາຍງານຂ່າວ ຈາກນະຄອນຫລວງ ຂອງເຮຕີແຈ້ງວ່າສ່ວນໃຫຍ່ຂອງໂຕເມືອງໄດ້ຖືກທຳລາຍ ແລະພວກ ທີ່ ເຫັນເຫດການ ເວົ້າວ່າໄດ້ເຫັນຊາກສົບ ຈຳນວນນຶ່ງ ຢາຍຢູ່ຕາມ ຖນົນຫົນທາງ ບໍຣິສັດ ຊອກຫາຂໍ້ມູນ ຍັກໃຫຍ່ GOOGLEຂອງສະຫະຣັດ ກ່າວວ່າ ຕົນຈະບໍ່ ຄວບຄຸມ ຜົນຂອງການ ຊອກຄົ້ນຫາຂໍ້ມູນຂອງ ຕົນອີກຕໍ່ໄປແລ້ວ ແລະອາດຈະ ຢຸດເຊົາກິຈການ ຢູ່ໃນປະເທດຈີນຫລັງຈາກມີການພົບວ່າ ໄດ້ມີ ການໂຈມຕີຂນາດໃຫຍ່ຕໍ່ບັນຊີອີແມລຂອງພວກ ນັກເຄື່ອນໄຫວ ສິດທິມະນຸດ ໃນຈີນ ໃນການ ຖແລງຂ່າວ ທາງອິນເຕີແນັດມື້ວານນີ້ ນາຍ DAVID DRUMMOND ຫົວໜ້າເຈົ້າໜ້າທີ່ ດ້ານກົດໝາຍ ຂອງບໍຣິສັດGOOGLE ກ່າວ ວ່າ ທາງບໍຣິສັດ ໄດ້ພົບເຫັນວ່າ ມີການໂຈມຕີ ທີ່ສລັບຊັບຊ້ອນແລະມີເປົ້າໝາຍ ແນໃສ່ໂຄງລ່າງພື້ນຖານ ຂອງບໍຣິສັດ ທີ່ມີຕົ້ນຕໍ ມາຈາກປະເທດຈີນ ນາຍ DRUMMOND ກ່າວວ່າ ເປົ້າໝາຍຕົ້ນຕໍ ໃນການໂຈມຕີ ແມ່ນເພື່ອຢາກເຂົ້າໄປເບິ່ງບັນຊີລາຍຊື່ອີແມລ ຂອງ GOOGLE ຫລື Gmail ຂອງພວກນັກເຄື່ອນໄຫວສິດທິມະນຸດຊາວຈີນ ລາວເວົ້າວ່າ ຍ້ອນການໂຈມຕີ ທີ່ວ່ານີ້ແລະການຈຳກັດ ຮັດແຄບເພີ້ມຂຶ້ນ ຕໍ່ເສຣີພາບ ໃນການປາກເວົ້າ ທາງອິນເຕີແນັດນັ້ນທາງບໍຣິສັດ ຈຶ່ງຈະບໍ່ຄວບຄຸມ ຜົນການຊອກຄົ້ນຫາຂໍ້ມູນທາງກົນໄກຊອກຄົ້ນຂອງຕົນ ໃນປະເທດຈີນ ຄື Google cn ນັ້ນ ຕໍ່ໄປອີກ ຣັຖມຸນຕຣີການຕ່າງ ປະເທດສະຫະຣັດ ທ່ານນາງ HILLARY CLINTON ໄດ້ກ່າວໂດຍສັງເຂບເຖິງ ໂຄງ ຮ່າງຍຸທສາດທາງດ້ານຄວາມປອດພັຍຂອງ ສະຫະຣັດ ສຳລັບພາກພື້ນເອເຊັຽ ແລະປາຊີ ຟິກໂດຍເວົ້າວ່າ ການພົວພັນ ແລະ ການ ປະກອບສ່ວນ ຂອງສະຫະຣັດແມ່ນມີຄວາມ ຫລໍ່ແຫລມສຳຄັນ ຕໍ່ຄວາມສຳເຣັດ ໃນການ ຮ່ວມມື ຢູ່ໃນຂົງເຂດ ໃນລະຫວ່າງ ການກ່າວຄຳປາສັຍ ທີ່ນະຄອນ HONOLULU ຣັດຮາວາຍ ໃນມື້ວານນີ້ ທ່ານນາງCLINTON ກ່າວວ່າ ອະນາຄົດ ຂອງສະຫະຣັດ ແລະເອເຊັຽ ແມ່ນເຊື່ອມຕໍ່ກັນໂດຍການຮ່ວມມື ທັງໃນດ້ານເສຖກິດ ແລະຄວາມໝັ້ນຄົງ ທ່ານນາງເວົ້າວ່າບັນດາປະເທດຕ່າງໆ ຢູ່ໃນຂົງເຂດ ຄວນດຳເນີີນງານຮ່ວມກັນ ເພື່ອຕໍ່ຕ້ານພັຍຂົ່ມຂູ່ຕ່າງໆ ເຊັ່ນການແຜ່ຜາຍ ອາວຸດນິວເຄລັຽ ບັນຫາຂັດແຍ້ງໃນເຣື່ອງເຂດນ້ຳແດນດິນ ແລະການແຂ່ງຂັນ ທາງດ້ານທະຫານ ທ່ານນາງກ່າວວ່າການຫລຸດຜ່ອນ ກຳແພງກີດຂວາງການຄ້າ ແລະການລົງທຶນ ຈະຊ່ອຍໃນການ ພັທນາເສຖກິດແລະຄວາມກ້າວໜ້າ ທາງດ້ານການເມືອງ ຊຶ່ງຈະຍັງຜົນໃຫ້ ມີການປົກປ້ອງ ສິດທິມະນຸດແລະສົ່ງເສີມ ການມີສັງຄົມ ທີ່ເປີດກວ້າງ ເກົາຫລີເໜືອທວງໃຫ້ເກົາຫລີໃຕ້ ຢຸດພວກນັກເຄື່ອນໄຫວ ບໍ່ໃຫ້ສົ່ງໃບປິວໂຄສະນາຊວນເຊື່ອຈາກເກົາ ຫລີໃຕ້ ຂ້າມຊາຍແດນເຂົ້າໄປໃນເກົາຫຼີເໜືອ ການຮຽກຮ້ອງດັ່ງກ່າວແມ່ນອອກມາຈາກເຈົ້າ ໜ້າທີ່ທະຫານ ຂອງເກົາຫລີເໜືອໃນລະ ຫວ່າງ ການເຈຣະຈາກັບເຈົ້າໜ້າທີ່ທະຫານ ຂອງເກົາຫລີໃຕ້ ໃນວັນພຸດມື້ນີ້ ເນື້ອນັຍໃຈຄວາມຂອງຄຳຮຽກຮ້ອງ ເວົ້າວ່າ ພຽງຢາງ ຈະບໍ່ຜ່ອນຜັນ ເດັດຂາດຕໍ່ການກະທຳໃດໆກໍຕາມ ທີ່ເປັນການບ່ອນທຳລາຍ ອຳນາດການປົກຄອງຄອມມູນິສຂອງຕົນ ແມ່ນແຕ່ການກະທຳ ເລັກໆນ້ອຍໆທີ່ສຸດ ພ້ອມດຽວກັນນີ້ເກົາຫລີເໜືອ ຮຽກຮ້ອງໃຫ້ເກົາຫລີໃຕ້ ລົງໂທດ ພວກນັກເຄື່ອນໄຫວ ທີ່ໃຊ້ບານລູນລຳລຽງໃບປິວ ຂ້າມຊາຍແດນໄປນັ້ນ ຣັຖບານເກົາຫຼີໃຕ້ ໄດ້ຮຽກຮ້ອງໃຫ້ພວກນັກເຄື່ອນໄຫວ ຢຸດເຊົາກິຈກັມດັ່ງກ່າວ ແຕ່ກໍເວົ້າວ່າ ຕົນບໍ່ສາມາດທີ່ຈະຫ້າມປາມເຂົາເຈົ້າໃນທາງກົດໝາຍໄດ້ ໂດຍອ້າງອິສຣະພາບ ໃນການປາກເວົ້າ ໃບປິວທີ່ວ່ານີ້ ໄດ້ສ້າງຄວາມເຄັ່ງຕຶງ ເພີ້ມຂຶ້ນ ລະຫວ່າງ ເກົາຫລີທັງສອງຊຶ່ງຄວາມສັມພັນ ໄດ້ຊຸດໂຊມລົງ ຫລັງຈາກ ປະທານາທິບໍດີ ນິຍົມແນວທາງເດີມຂອງເກົາຫລີໃຕ້ ທ່ານ LEE MYUNG-BAK ເຂົ້າຮັບຕຳແໜ່ງ ໃນປີ 2008 ເຈົ້າໜ້າທີ່ໄທໄດ້ ຍື່ນຟ້ອງ ໃນຂໍ້ຫາຂ້າຄົນ ຕໍ່ຕຳຣວດ 5ຄົນ ທີ່ຖືກກ່າວຫາວ່າ ພົວພັນໃນການ ຫາຍສາບ ສູນຂອງນັກທຸຣະກິດຊາວ SAUDI ARABIAເມື່ອ 20 ປີ ຜ່ານມາແລ້ວນັ້ນ ສຳນັກງານອະ ທິໄອຍະການຂອງໄທກ່າວວ່າຕົນໄດ້ຟ້ອງພົນ ຕຳຣວດໂທ ສົມຄິດ ບຸນຖນອມ ແລະຕຳຣວດ ອີກ 4 ຄົນ ໃນຂໍ້ຫາຂ້າຄົນໂດຍເຈຕນາ ແລະຈັບກຸມຄຸມຂັງ ແບບຜິດກົດໝາຍ ທີ່ພົວພັນກັບ ການເສັຽຊີວິດຂອງນາຍ MOHAMMAD AL-RUWAILI ໃນປີ 1990 ອາຊຍາກັມ ທີ່ວ່ານີ້ ແມ່ນພົວພັນກັບການລັກຂະໂມຍ ເພັດພອຍມູນຄ່າ ຫຼາຍລ້ານໂດລາ ຈາກພຣະຣາຊວັງ SAUDI ARABIA ໃນປີ1989 ຄົນງານໄທຜູ້ນຶ່ງ ທີ່ເຮັດວຽກ ຢູ່ພຣະຣາຊວັງ ໄດ້ຖືກຄຸກ ທີ່ປະເທດໄທໃນຖານມີສ່ວນພົວພັນ ກັບການລັກຂະໂມຍດັ່ງກ່າວ ແຕ່ເພັດພອຍທີ່ຖືກລັກຂະໂມຍໄປນັ້ນ ມີພຽງບາງສ່ວນ ຖືກກູ້ຄືນມາໄດ້ຊຶ່ງພາໃຫ້ມີການສົງສັຍວ່າ ຕຳຣວດໄທ ໄດ້ເປັນຜູ້ກັກເອົາເພັດພອຍສ່ວນທີ່ເຫລືອນັ້ນໄວ້ ຂະນະທີ່ ເຈົ້າໜ້າທີ່ SAUDI ARABIAກົດດັນໃຫ້ ເຈົ້າໜ້າທີ່ໄທ ຄົ້ນຫາເພັດພອຍ ສ່ວນທີ່ເຫລືອນັ້ນກໍມີພະນັກງານການທູດ SAUDI ARABIA ຫຼາຍໆຄົນທີ່ບາງກອກ ໄດ້ຖືກຂ້າຕາຍ ໃນປີ1989 ແລະນາຍ RUWAILI ໄດ້ຫາຍສາບສູນ ໃນປີ 1990 ກຳລັງຮັກສາຄວາມສະງົບ ຂອງ ເຢເມນໄດ້ສັງຫານ ຫົວໜ້າຂອງກຸ່ມກໍ່ການ ຮ້າຍ AL-QAIDA ທີ່ແຂວງ SHABWAໃນພາກຕາເວັນອອກ ຂອງເຢເມນ ທ່ານ ALI AHMADI ເຈົ້າແຂວງໆ SHABWAກ່າວໃນວັນພຸດມື້ນີ້ວ່າ ກຳລັງຮັກສາຄວາມ ສະງົບ ຂອງເຢເມນ ໄດ້ສັງຫານຜູ້ຕ້ອງ ສົງສັຍ ວ່າເປັນຜູ້ນຳ ກຸ່ມກໍ່ການຮ້າຍຄົນນີ້ ໃນລະຫວ່າງການບຸກເຂົ້າໄປກວດຄົ້ນ ເຮືອນຂອງຜູ້ກ່ຽວ ນອກນັ້ນແລ້ວ ເຈົ້າໜ້າທີ່ຮັກສາຄວາມສະງົບ ຍັງເວົ້າວ່າ ທະຫານຣັຖບານ ເຢເມນ 2 ຄົນ ໄດ້ເສັຽຊີວິດໃນການດັກສະກັດໂຈມຕີ ຢູ່ທາງສາຍນຶ່ງ ໃນແຂວງ SHABWA ໃນວັນພຸດມື້ນີ້ ເຢເມນໄດ້ກາຍເປັນ ເຂດແນວໜ້າ ໃນການດຳເນີນ ຄວາມພະຍາຍາມ ທີ່ນຳພາໂດຍສະຫະຣັດເພື່ອປາບປາມ ພວກມຸສລິມ ຫົວຮຸນແຮງ ຫລັງຈາກ ກຸ່ມກໍ່ການຮ້າຍ AL-QAIDA ຈຸນຶ່ງທີ່ມີີຖານປະຕິບັດງານ ໃນເຢເມນກ່າວວ່າ ຕົນເປັນຜູ້ຢູ່ເບື້ອງຫລັງ ການວາງແຜນເພື່ອວາງຣະເບີດໂຈມຕີ ເຮືອບິນໂດຍສານ ທີ່ເດີນທາງມາຍັງ ສະຫະຣັດທີ່ບໍ່ປະສົບ ຄວາມສຳເຣັດ ໃນວັນບຸນ ຄຣິສຕ໌ມາສນັ້ນ ຄົນຂັບຣົດແທັກຊີ່ຄົນນຶ່ງທີ່ນະຄອນນິວ ຢອກ ກ່າວວ່າ ລາວໄດ້ເອົາກະເປົ໋າເງິນ ທີ່ມີເງິນສົດຢູ່ຫຼາຍ ກວ່າ21 ພັນໂດລາ ແລະເຄື່ອງເພັດພອຍຈຳນວນນຶ່ງໄປສົ່ງ ຄືນ ໃຫ້ແກ່ເຈົ້າຂອງຍ້ອນວ່າແມ່ຂອງລາວເຄີຍໄດ້ສັ່ງສອນ ຢູ່ສເມີວ່າ ໃຫ້ເປັນຄົນສັດຊື່ ນັກທ່ອງທ່ຽວແມ່ຍິງ ຊາວອີຕາ ລີຄົນນຶ່ງ ໄດ້ລືມກະເປົ໋າເງິນຂອງລາວໄວ້ຢູ່ໃນຣົດແທັກຊີ ຂອງນາຍ MOHAMMAD ASAUDUJJAMAN ເວລາ ລາວລົງຣົດໄປທີ່ສະຖານີຣົດໄຟ ນະຄອນນິວຢອກ ຫລັງ ຈາກຮູ້ເມື່ອໂຕວ່າ ກະເປົ໋າຂອງລາວໄດ້ເສັຽໄປແລ້ວ ແມ່ຍິງຄົນນັ້ນ ກໍໄດ້ໄປແຈ້ງຕຳຣວດ ແຕ່ຕຳຣວດໄດ້ບອກລາວວ່າ ມີໂອກາດນ້ອຍທີ່ສຸດ ທີ່ລາວຈະໄດ້ເງິນຄືນມາ ແຕ່ນາຍASAUDUJJAMAN ທີ່ມາຈາກ ບັງກລາແດັສ ໄດ້ຂັບຣົດ ໄປຍັງບ້ານເລກທີ່ທີ່ລາວໄດ້ພົບເຫັນ ຢູ່ໃນກະເປົ໋າເງິນນັ້ນ ແລະເອົາກະເປົາເງິນແລະຂອງມີຄ່າຕ່າງໆ ທີ່ລາວໄດ້ພົບເຫັນ ຢູ່ໃນຣົດແທັກຊີ່ ຂອງລາວນັ້ນໄປສົ່ງຄືນໃຫ້ ຄົນໂດຍສານຂອງລາວ ກັບມື ເຊີນຟັງຂ່າວລາຍລະອຽດ ໂດຍຄລິກບ່ອນສຽງ